Encara que oficialment a Biblioteca Universitaria de Zaragoza naixe o 17 de noviembre de 1796 con a obredura solemne a o publico, os esfuerzos por a suya constitución son inherents a o desembolicamiento d'a Ilustración e a politica educativa de Carlos III, que a suya Reyal Orden de 14 de marzo de 1759 ordenaba o establimiento de bibliotecas en todas as Universidatz d'o Reino. Manimenos, os primers pasos se veyioron amputatos de raso quan o 4 d'agosto de 1809, en plena Guerra d'a Independencia e en o segundo sitio d'a ciudat por as tropas francesas, os bombardeyos rematoron enronando a recient creación. Malas que se remató lo conflicto, s'empecipia un largo periodo de reconstrucción, que si bien suposa o considerable incremento d'os fondos, marcará uno d'os sinyals d'identidat d'a Biblioteca: o suyo caracter ambulant. A o largo de tot o sieglo XIX e buena parti d'o XX no tendrá un puesto fixo.